**Marcus Westfält** (s. 12. maaliskuuta 2000 Tukholma, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän on pelipaikaltaan keskushyökkääjä, mutta Westfält osaa pelata myös laidassa.

Pelityyli
---------

Elite Prospects -sivuston mukaan Westfält on vahva kahden suunnan hyökkääjä, joka kykenee tekemään pisteitä. Hän pelaa myös luotettavaa fyysistä peliä, omaa erittäin hyvän pelikäsityksen ja on käyttökelpoinen erikoistilanteissa. Westfält johtaa peliä esimerkillään ja hänellä on hyvä asenne ja työmoraali.

Ura
---

### Seuraura

Westfält on Vallentuna BK:n kasvatti. Hän oli kaudella 2015–2016 seuran J18-junioreiden paras pistemies, maalintekijä ja syöttäjä tehoilla 17+19=36. Nousukarsintasarjassa Westfält oli tehoilla 4+2=6 joukkueen paras maalintekijä ja jakoi sisäisen pistepörssin voiton Oscar Berghultin kanssa. Vallentunan kausi päättyi sarjanousuun J18 Division 1:stä ja J18 Elitiin, kuten myös J20-ikäluokassa. Vain 15-vuotias Westfält debytoi kauden aikana myös seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa hän pelasi yhden runkosarjaottelun.

Kaudeksi 2016–2017 Westfält siirtyi Brynäs IF:n J18-junioreihin. Hän oli J18 Elitissä joukkueen paras pistemies ja syöttäjä tehoilla 10+26=36. Kaudella 2017–2018 Westfält oli Brynäsin J20-junioreiden kolmanneksi paras pistemies tehoilla 12+15=27. Hän voitti joukkueen sisäisen tehotilaston lukemalla +19. Westfält debytoi kauden aikana myös Brynäsin SHL-joukkueessa, jossa hän pelasi 31 runkosarjaottelua tehopistein 1+3=4 sekä kahdeksan playoff- ja neljä Mestarien liigan ottelua ilman tehopisteitä. Westfält teki miesten pääsarjadebyyttinsä Mestarien liigassa 10. lokakuuta 2017 saksalaista EHC Münchenia vastaan. SHL-debyyttinsä hän teki Brynäsin seuraavassa ottelussa 12. lokakuuta 2017 Skellefteå AIK:ta vastaan. SHL-uransa avausmaalin Westfält teki 9. joulukuuta 2017 Luleå HF:ää vastaan.

Philadelphia Flyers varasi Westfältin seitsemännellä kierroksella 205. pelaajana NHL:n varaustilaisuudessa 2018. Hän pelasi Brynäsissä alkukaudella 2018–2019 19 runkosarjaottelua tehden yhden syöttöpisteen sekä 12 ottelua seuran J20-junioreissa, kunnes tammikuussa 2019 Westfält siirtyi loppukauden sopimuksella sarjatasoa alemmas HockeyAllsvenskan-joukkue Karlskrona HK:hon. Hänet hankittiin pääasiassa paikkaamaan puolestaan SHL:ään siirtyneen Matt Careyn jättämää aukkoa.

### Maajoukkueura

Westfält pelasi alle 18-vuotiaiden MM-kilpailuissa vuonna 2018, jolloin hän voitti pronssia. Westfält pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Westfält pelasi myös World U-17 Hockey Challengessa vuonna 2016, jolloin hän voitti kultaa. Yhteensä Westfält on pelannut 38 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Vallentuna BK | Ruotsi I | 1 | 0 | 0 | 0 | 0 | – | – | – | – | – |
| 2016–2017 | Brynäs IF | SuperElit | 15 | 3 | 2 | 5 | 2 | 2 | 0 | 0 | 0 | 2 |
| 2017–2018 | Brynäs IF | SuperElit | 26 | 12 | 15 | 27 | 38 | – | – | – | – | – | U18 | 7 | 2 | 0 | 2 | 2 |
|  | Brynäs IF | SHL | 31 | 1 | 3 | 4 | 6 | 8 | 0 | 0 | 0 | 0 |
| 2018–2019 | Brynäs IF | SuperElit | 12 | 4 | 6 | 10 | 18 | – | – | – | – | – |
|  | Brynäs IF | SHL | 19 | 0 | 1 | 1 | 2 | – | – | – | – | – |
|  | Karlskrona HK | Allsvenskan | 19 | 0 | 2 | 2 | 10 | - | - | - | - | - |
|  | Karlskrona HK | SuperElit | 0 | 0 | 0 | 0 | 0 | 4 | 3 | 0 | 3 | 0 |
| 2019–2020 | Västerviks IK | Allsvenskan | 52 | 3 | 5 | 8 | 20 | – | – | – | – | – |
| 2020–2021 | Västerviks IK | Allsvenskan | 51 | 6 | 7 | 13 | 30 | – | – | – | – | – |
| 2021–2022 | Västerviks IK | Allsvenskan | 51 | 12 | 10 | 22 | 26 | – | – | – | – | – |
| 4 kautta | yhteensä | Allsvenskan | 173 | 21 | 24 | 45 | 86 | – | – | – | – | – |
| 2 kautta | yhteensä | SHL | 50 | 1 | 4 | 5 | 8 | 8 | 0 | 0 | 0 | 0 |

Lähteet
-------

* Marcus Westfält The Internet Hockey Databasessa (englanniksi)
* Marcus Westfält Eurohockey-sivustolla (englanniksi)
* Marcus Westfält *Elite Prospects*. Everysport Media Group AB.  (englanniksi)

### Viitteet

1. ↑  Marcus Westfält The Internet Hockey Databasessa (englanniksi)
2. 1 2 3 4 5 6 7  Marcus Westfält *Elite Prospects*. Everysport Media Group AB.  (englanniksi)
3. ↑  Game detail: 10 Oct 2017, Brynäs IF - EHC Red Bull München *SHL.se*.  10.10.2017. European Ice Hockey Online AB & eSports.cz s.r.o. Viitattu 5.12.2018. (englanniksi)
4. ↑  Marcus Westfält - SHL.se *SHL.se*. SHL AB. Viitattu 5.12.2018. (ruotsiksi)
5. ↑  Marcus Westfält klar för KHK *khk.se*.  3.1.2019. Karlskrona Hockey Klubb Idrott AB. Viitattu 3.1.2019. (ruotsiksi)